***Privitak 3.* Obrazac obrazloženja Posebnog dijela financijskog plana za korisnike treće razine**

**Sažetak djelokruga rada proračunskog korisnika**

Muzička akademija Sveučilišta u Zagrebu najveća je i najstarija visokoškolska glazbena ustanova u Republici Hrvatskoj. Ona je izravni nasljednik muzičke škole Hrvatskog glazbenog zavoda iz 1829.godine. Na prelazu u 20.stoljeće škola prerasta u konzervatorij, a 1921.dobiva naziv Kraljevska muzička akademija.Od 1979.godine, članica je Sveučilišta u Zagrebu koja je do početka Bolonjskog procesa izvodila 33 preddiplomska studija u četverogodišnjem trajanju za glazbeno obrazovanje u području glazbene umjetnosti, te obrazovanje muzikologa u području humanističkih znanosti, polje znanosti o umjetnosti. Bili su ustrojeni i brojni poslijediplomski magisterijski studiji, te programi umjetničkog usavršavanja**.** Muzička akademija danas želi postati vodeća ustanova u regiji koja će biti standard i mjerilo vrijednosti u svim segmentima djelovanja na području visokoškolskog glazbenog obrazovanja. Cilj nam je postati glazbeni centar s međunarodnom reputacijom koji će biti prepoznat kao poželjna destinacija za studij i rad studentima i profesorima iz cijelog svijeta. S početkom Bolonjskog procesa Akademija je sukladno važećim dopusnicama započela s izvođenjem 33 dodiplomska sveučilišna studija u četverogodišnjem trajanju i 33 diplomska sveučilišna studija u jednogodišnjem trajanju te poslijediplomski specijalistički studij za izvođače u dvogodišnjem trajanju. S početkom ak.god. 2015/2016 akademija je sukladno važećim dopusnicama reorganizirala i racionalizirala veliki broj studentskih programa, te započela s izvođenjem 9 integriranih dodiplomskih i diplomskih sveučilišnih studija u trajanju od 5 godina.

Poslijediplomski specijalistički studij za izvođače u dvogodišnjem trajanju ostao je isti kao i programi umjetničkog usavršavanja. Na Muzičkoj akademiji se izvodi doktorski studij Muzikologije u trajanju od 3 godine.

Na dan 31. listopada Muzička akademija je imala ukupno 175 djelatnika koji plaću primaju na teret Proračuna RH. Od tog broja u izvođenju nastave sudjeluje 128 stalno zaposlenih a 47 djelatnika rade u nenastavnim službama. Pored toga u izvođenju nastave sudjeluje i 76 vanjskih suradnika.

12.siječnja 2015 godine Akademija je za počela s radom na novoj lokaciji na Trgu Republike Hrvatske broj 12. Ostvaren je višegodišnji san o prostornim uvjetima.

U akademsku godinu 2024./2025. upisano je 514 redovitih studenata integriranog sveučilišnog preddiplomskog i diplomskog studija, od kojih je 480 od 1. do 5. godine studija, a 36 studenata su apsolventi. Integrirani sveučilišni preddiplomski i diplomski studiji na Muzičkoj akademiji traju 5 godina.

Program umjetničkog usavršavanja organizira se za umjetničke discipline: elektronička glazba, dirigiranje, harfa, udaraljke, pjevanje, klavir, čembalo, orgulje, gudački i duhački instrumenti te programi umjetničkog usavršavanja traju 2 semestra (jednu akademsku godinu).

Poslijediplomski specijalistički studij traje 4 (četiri) semestra.

Doktorski studij Znanosti o književnosti, teatrologije i dramatologije, filmologije, muzikologije i studija kulture organiziran je u suradnji s Filozofskim fakultetom Sveučilišta u Zagrebu.

Također, na Muzičkoj akademiji provode se Dopunske mjere i program Pedagoško-psihološko-didaktičko-metodičkog obrazovanja u suradnji s Učiteljskim fakultetom Sveučilišta u Zagrebu i Fakultetom organizacije i informatike Sveučilišta u Zagrebu, koji su nositelji navedenog Programa.

Broj studenata po smjerovima studijskih programa i broj studenata po godinama vidljiv je iz tablice 1.

Tablica 1.

|  |
| --- |
| Naziv studija |
|  |
| INTEGRIRANI SVEUČILIŠNI STUDIJ |
| Godine studija | 1.god. | 2.god. | 3.god. | 4.god. | 5.god. | Ukupno |
| KOMPOZICIJA | 3 | 2 | 0 | 4 | 0 | 9 |
| TEORIJA GLAZBE | 6 | 5 | 4 | 6 | 4 | 25 |
| MUZIKOLOGIJA | 3 | 2 | 2 | 5 | 2 | 14 |
| MUZIKOLOGIJA DVOPREDMETNO | 2 | 3 | 2 | 2 | 1 | 10 |
| DIRIGIRANJE | 1 | 1 | 1 | 3 | 1 | 7 |
| PJEVANJE | 10 | 8 | 9 | 11 | 11 | 49 |
| STUDIJ ZA INSTRUMENTALISTE | 65 | 60 | 61 | 57 | 72 | 315 |
| GLAZBENA PEDAGOGIJA | 13 | 8 | 9 | 8 | 13 | 51 |
| GLAZBENA PEDAGOGIJA DVOPREDMETNO | 0 | 0 | 0 | 0 | 0 | 0 |
|  |
| POSLIJEDIPLOMSKI STUDIJI |
|   | Ukupan broj upisanih studenata: |
| UMJETNIČKO USAVRŠAVANJE | 1 |
| POSLIJEDIPLOMSKI SVEUČILIŠNI UMJETNIČKI SPECIJALISTIČKI STUDIJ ZA IZVOĐAČE | 0 |
| DOKTORSKI STUDIJ ZNANOSTI O KNJIŽEVNOSTI, TEATROLOGIJE I DRAMATOLOGIJE, FILMOLOGIJE, MUZIKOLOGIJE I STUDIJA KULTURE | 0 |

**A621001 Redovna aktivnost**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Zakon o studentskom zboru i drugimstudntskim organizacijama*
* *Uredba o nazivima radnih mjesta i koeficijentima složenosti poslova u javnim službama*
* *Temeljni kolektivni ugovor za službenike i namještenike u javnim službama*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | *Indeks**25./24.* |
| *A621001 Redovna aktivnost* | 6.094.718,50 | 6.646.342,00 | 7.747.882,00 | 7.747.882,00 | 7.747.882,00 | 1,166 |

*Ova aktivnost sastoji se od sljedećih elemenata:*

7.747.882,00 eura iz ove aktivnosti financiraju se rashodi plaća djelatnika, materijalna prava, doprinosi, naknada za prijevoz, sistematski pregledi i naknade za nezapošljavanje invalidnih osoba.

*Izračun financijskog plana:*

*U 2025. planirana su sredstva u iznosu od 6.412.940,00 eura* *za plaće zaposlenika,* *1.058.626,00 eura za doprinos obveznog zdravstvenog osiguranja 157.066,00 eura za materijalne rashode,* *91.350,00 eura naknade za prijevoz zaposlenih, pristojba za nezaposlenost invalidnih osoba 9.000,00 eura i 18.900,00 eura za zdravstvene preglede djelatnika. Sredstva su u istom iznosu planirana i za 2026. i 2027. godinu.*

**A622122 Programsko financiranje**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Odluka o programskom financiranju javnih visokih učilišta u Republici Hrvatskoj u akademskim godinama 2018./19., 2019./2020., 2020./2021. i 2021./2022.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | *Indeks**25./24.* |
| *A622122 Programsko financiranje*  | 872.695,50 | 974.403,00 | 1.081.678,00 | 1.081.678,00 | 1.081.678,00 | 1,11 |

Ova aktivnost/projekt provodi se svake godine 1.081.678,00 eura, limitiran je u okviru razdjela 080

*U razdoblju provedbe programskih ugovora očekuje se ostvarenje sljedećeg: ostvarenje razvojnih pomaka u nastavnoj i znanstvenoj djelatnosti, te postizanje utvrđenih institucijskih ciljeva, a sve u skladu s realizacijom utvrđenih ciljeva programskog financiranja:*

**A621038 PROGRAM VJEŽBAONICA VISOKIH UČILIŠTA**

|  |  |  |  |  |  |  |
| --- | --- | --- | --- | --- | --- | --- |
|  | *Izvršenje 2023.* | *Plan 2024.* | *Plan 2025.* | *Plan 2026.* | *Plan 2027.* | *Indeks**25./24.* |
| *A621038 Program vježbaonica visokih učilišta* | 0,00 | 3.728,00 | 10.143,00 | 10.143,00 | 10.143,00 | 2,72 |

*Zakonske i druge pravne osnove*

- Zakon o znanstvenoj djelatnosti i visokom obrazovanju

- Odluka o programskom financiranju javnih visokih učilišta u Republici Hrvatskoj u akademskim godinama 2018./19., 2019./2020., 2020./2021. i 2021./2022.

**A679078 EU PROJEKTI SVEUČILIŠTA U ZAGREBU**

|  |  |  |  |  |  |  |
| --- | --- | --- | --- | --- | --- | --- |
|  | *Izvršenje 2023.* | *Plan 2024.* | *Plan 2025.* | *Plan 2026.* | *Plan 2027.* | *Indeks 25./24.* |
| *A679078**Eu projekti Sveučilišta u Zagrebu*  | 0 | 0 | 10.000,00 | 10.000,00 | 10.000,00 |  |

*Ova aktivnos planirana je na iznos 10.000,00. eura u sklopu programa Erasmus+.*

**A679088 REDOVNA DJELATNOST SVEUČILIŠTA U ZAGREBU**

*Zakonske i druge pravne osnove:*

* Zakon o znanstvenoj djelatnosti i visokom obrazovanju
* Odluka o programskom financiranju javnih visokih učilišta u Republici Hrvatskoj u akademskim godinama 2018./19., 2019./2020., 2020./2021. i 2021./2022.

|  |  |  |  |  |  |  |
| --- | --- | --- | --- | --- | --- | --- |
|  | *Izvršenje 2023.* | *Plan 2024.* | *Plan 2025.* | *Plan 2026.* | *Plan 2027.* | *Indeks 25./24.* |
| *A679088**Redovna djelatnost Sveučilišta u Zagrebu*  | 181.381,09 | 1.938.395,00 | 146.126,00 | 146.126,00 | 146.126,00 | 0,075 |

Ova aktivnost planirana je u ukupnom iznosu od 146.126.,00 eura iz različitih izvora:

1. 31- vlastitih prihodi, planirani su u iznosu od 100.000 eura a povezani su s materijalnim troškovima i rashode proisteklim iz najma prostora i opreme.
2. 43- ostali prihodi po posebnim propisima planirani su iznosu od 100.000,00 eura, povezani su sa materijalnim troškovima koji su nastali vezano za izvođenje integriranih, doktorskih i specijlističkih studija.
3. 52- ostale pomoći, u iznosu od 136.126,00 eura povezani su s troškovima energije i troškovima održavanja zgrade, koliko smo premašili limit iz aktivnosti A622122 . Iako naša zgrada ima visoke režijske troškove, ove godine su nam usljed poskupljenja dodatno povećani te opteretili naš ionako zahtjevan plan. Kako smo limitirani u sredstvima iz proračuna, sve troškove koji probijaju zadani limit očekujemo da ćemo dobiti u obliku pomoći ili dodatnih sredstava iz proračuna.